ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 7ης Αυγούστου 2012 που τροποποιεί την εκτελεστική απόφαση 2012/262/ΕΕ για την τροποποίηση της απόφασης 2008/589/ΕΚ περί θεσπίσεως ειδικού προγράμματος ελέγχου και επιθεώρησης για τα αποθέματα γάδου στη Βαλτική Θάλασσα (2012/468/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (1), και ιδίως το άρθρο 95, Εκτιμώντας τα ακόλουθα (1) Με την απόφαση 2008/589/ΕΚ της Επιτροπής (2) θεσπίζεται ειδικό πρόγραμμα ελέγχου και επιθεώρησης ισχύος τεσσάρων ετών με στόχο να εξασφαλιστεί η εναρμονισμένη εφαρμογή του πολυετούς σχεδίου που θεσπίστηκε με τον κανονισμό (ΕΚ) αριθ. 1098/2007 του Συμβουλίου (3) για τα αποθέματα γάδου στη Βαλτική Θάλασσα και για τις αλιευτικές δραστηριότητες εκμετάλλευσης των εν λόγω αποθεμάτων. (2) Για τη διόρθωση του λάθους εξ αβλεψίας που έγινε κατά τη διαδικασία έγκρισης της εκτελεστικής απόφασης 2012/262/ΕΕ της Επιτροπής (4) και κατά συνέπεια για την τροποποίηση της απόφασης με τη γνώμη της επιτροπής αλιείας και υδατοκαλλιέργειας, πρέπει να διαγραφεί η φράση «ή ενδέχεται να συμμετάσχουν» από την παράγραφο 3 του άρθρου 1 αυτής της απόφασης. (3) Κατά συνέπεια πρέπει να τροποποιηθεί αναλόγως η εκτελεστική απόφαση 2012/262/ΕΕ. (4) Τα μέτρα που προβλέπονται στην παρούσα απόφαση θεσπίστηκαν με τη σύμφωνη γνώμη των οικείων κρατών μελών. (5) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής αλιείας και υδατοκαλλιέργειας, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η παράγραφος 3 του άρθρου 1 της εκτελεστικής απόφασης 2012/262/ΕΕ αντικαθίσταται από το ακόλουθο κείμενο: «3. Το άρθρο 2 αντικαθίσταται από το ακόλουθο κείμενο Άρθρο 2 Πεδίο εφαρμογής «3.1. Το ειδικό πρόγραμμα ελέγχου και επιθεώρησης προβλέπει τον έλεγχο και την επιθεώρηση: α) των αλιευτικών δραστηριοτήτων από σκάφη τα οποία αναφέρονται στο άρθρο 2 του κανονισμού (ΕΚ) αριθ. 1098/2007 και από αλιευτικά σκάφη ανεξαρτήτως μήκους που συμμετέχουν στην αλίευση σολομού· β) όλων των συναφών δραστηριοτήτων, συμπεριλαμβανομένης της εκφόρτωσης, της ζύγισης, της εμπορίας, της μεταφοράς και της αποθήκευσης αλιευτικών προϊόντων καθώς και της καταγραφής των εκφορτώσεων και των πωλήσεων. 2. Το ειδικό πρόγραμμα ελέγχου και επιθεώρησης ισχύει για πέντε χρόνια.». Άρθρο 2 Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης. Βρυξέλλες, 7 Αυγούστου 2012.

[Source: multi_eurlex | Tokens: 2658]